Di tezrawt-agi, ad neṣleḍ imeskilen n talɣa akked yimeskilen n tesnamka n yimyagen i dyekkan seg yiwen n uẓar, aserwes azɣaray s tuzya i kra n tantaliyin n tmaziɣt. Aserwes deg yiwen n unagraw asnilsan neɣ yiwet n tutlayt neɣ tantala, d ayen i wumi isema HAUDRY (1985) tarrayt tagensayt ; t-senned ɣef talɣa taynallit n tutlayt, GALAND Lionel (1989 :21) yenna-d belli aserwes agensay ɣur-s azal d ameqqran deg uglam n tmaziɣt, s userwes i d-nufa d akken imesli /q/ yella zik d aṣeḍrun imesli /ɣ / ussid.